কিন্তু গত ৩ মাসেও পেট্রোবাংলার ওই সিন্ডিকেট এ প্রস্তাবনা পাঠাতে পারেননি। অভিযোগ আছে, একতরফাভাবে কর্ণফুলী গ্যাস কোম্পানিকে এলএনজি প্রদানের জন্য এ রকম গড়িমসি করা হচ্ছে। নাম প্রকাশ না করার শর্তে পেট্রোবাংলার একজন পরিচালক যুগান্তরকে জানান, উপদেষ্টার চাপে ৩ জুলাই পেট্রোবাংলা একটি প্রস্তাবনা তৈরি করে। কিন্তু সেখানে নিজস্ব অর্থায়নে মাত্র ২ কিলোমিটার সার্ভিসলাইন নির্মাণ বিবেচনা করা যেতে পারে বলে জানানো হয়।